Source: http://www.bihon.ro/hannover-o-nuca-prea-tare/1722284
Timestamp: 2019-11-14 09:26:02+00:00

Document:
Hannover, o „nucă” prea tare? - BIHON
Hannover, o „nucă” prea tare?
la	27. octombrie 2016 13:42	 Reactualizat la:	 27. octombrie 2016 15:56
CSM Digi a pierdut drastic meciul din prima manşă a play-off-ului LEN Champions League jucat împotriva celor de la Waspo Hannover.
Vicecampioana României a sperat într-un rezultat bun în primul meci cu Waspo Hannover, dar realitatea din bazin a fost, din nefericire, cu totul alta. Echipa germană s-a impus cu o diferenţă de cinci goluri, care nu lasă echipei noastre decât foarte puţine şanse de calificare în grupele LEN Champions League, în partida din manşa secundă, încheiată cu scorul de 12-7.
Debutul meciului a fost realmente catastrofal pentru orădeni, care s-au văzut conduşi cu 5-0 după primul sfert. CSM Digi a marcat primul gol abia în minutul 10, după care gazdele au înscris din nou de patru ori consecutiv şi scorul a ajuns la un neverosmil 9-1! În sferturile trei şi patru, echipa noastră şi-a mai revenit, reducând din ecart, scor final 12-7. Speranţele de recuperare a unui astfel de handicap în meciul retur, de la Oradea, par foarte scăzute.
Adversară puternică
„Hannover este o echipă foarte puternică, nu ştiu de unde au apărut zvonurile că am avea o adversară accesibilă. Formaţia germană are nu mai puţin de zece jucători străini în lot. Noi am început foarte slab meciul şi nu am reuşit să echilibrăm jocul decât după pauză. În sfertul patru am mai ratat câteva ocazii, este păcat că nu am reuşit să mai înscriem unul sau două goluri, care ne-ar fi dat şanse mai mari de calificare. Aşa va fi foarte greu, cinci goluri sunt foarte greu de recuperat”, ne-a declarat antrenorul Kádár Kálmán.
Vineri (ora 19:00) şi sâmbătă (ora 10:00), CSM Digi susţine meciurile cu Amefa Arad, din etapa a 2-a a Superligii, la Bazinul Olimpic „Ioan Alexandrescu”. Simultan, la Bazinul Acoperit Crişul, vor avea loc partidele dintre Crişul Oradea şi Steaua Stirom.
Waspo Kannover – CSM Digi Oradea 12-7 (5-0, 4-2, 2-3, 1-2)
Waspo Hannover: Kong, Sucic – portari; Corusic 1, Bukowski, Ban, Braguljan 3, Radovic 2, Jokic, Winkelhorst 1, Sekulic 3, Estrany 2, Tkac, Winkler. Antrenor:
CSM Digi: Pjetlovic, D. Creţu – portari; M. Gheorghe 2, Negrean 1, Diaconu 2, Chioveanu, Prioteasa, Pavlovic, Asanovic, A. Creţu 1, R. Georgescu, Costa 1, Remeş. Antrenor: Kádár Kálmán. Secund: Gheorghe Dunca
Arbitri: Jaume Teixido (Spania), Nenad Peris (Croaţia). Observator LEN: Gianni Lonzi (Italia)
Superiorităţi numerice: 12-7
Descalificări pentru 3 faulturi: – / Asanovic, Remeş
PLAY-OFF – LEN CHAMPIONS LEAGUE
Rezultate înregistrate în prima manşă:
Waspo Hannover – CSM Digi Oradea 12-7
Primorje Rijeka – ZF Eger 6-12
OSC Budapesta – SM Verona 10-6
AN Brescia – Jadran Carine Herceg Novi 14-5
Meciurile din manşa secundă vor avea loc la 9 noiembrie.
Echipele învingătoare se vor califica în grupele LEN Champions League, iar învinsele vor juca în sferturile de finale ale LEN Euro Cup.
Taguri: csm digi, len champions league 2016, Waspo Hannover

References: CSM 
 CSM 
 CSM 
 CSM 

CSM 
 CSM 
 csm